ფრედერიკ ჩაპმენ რობინსი

ფრედერიკ ჩაპმენ რობინსი (ინგლ. Frederick Chapman Robbins; დ. 25 მარაშინათუთა, 1916, ობერნი, ალაბამა, ააშ — ღ. 4 მარაშინათუთა, 2003, კლივლენდი, ოჰაიო, ააშ) — ამერიკალი პედიატრი დო ვირუსოლოგი, ნობელიშ პრემიაშ ლაურეატი ფიზიოლოგიაშ დო მედიცინაშ დარგის (ჯონ ფრანკლინ ენდერსი დო ტომას ჰაკლ უელერიწკჷმა ართო).

ბიოგრაფია
ფრედერიკ ჩაპმენ რობინსი გურაფულენდჷ მისურიშ უნივერსიტეტის დო უკულ ჰარვარდიშ უნივერსიტეტის. გურაფაშ თებაშ უკულ მუშენდჷ კეიზიშ ბჟადალი ორეზერვე უნივერსიტეტის. 1952 წანაშე რდჷ კეიზიშ ბჟადალი ორეზერვე უნივერსიტეტიშ პედიატრიაშ პროფესორი. 1966-1980 წანეფს რობინსი რდჷ უნივერსიტეტიშ მედიცინაშ სკოლაშ დეკანი. 1962 წანაშე რდჷ ამერიკაშ ხელუანობაშ დო მენცარობეფიშ აკადემიაშ მაკათური. 1980 წანაშე ფრედერიკ ჩაპმენ რობინსი რდჷ მენცარობაშ ერუანულ აკადემიაშ მედიცინაშ ინსტიტუტიშ პრეზიდენტი. 1985 წანას რობინსიქ დირთჷ კეიზიშ ბჟადალი ორეზერვე უნივერსიტეტიშა, სოდეთ რდჷ დეკანი ემერიტუსი დო პროფესორი ემერიტუსი. 1954 წანას, მენცარეფს რობინსის, ჯონ ფრანკლინ ენდერსის დო ტომას ჰაკლ უელერს გინოჩეს ნობელიშ პრემია ფიზიოლოგიაშ დო მედიცინაშ დარგის, პოლიოვირუსიშ იზოლაციაშ დო კულტივაციაშ გეშა. ართ წანათ ადრე რობინსის გინოჩეს პრესტიჟული ედვარდ მედ-ჯონსონიშ პრემია. ღურჷ 2003 წანაშ 4 მარაშინათუთას, 86 წანერქ, ნოღა კლივლენდის, ოჰაიოს.

ლიტერატურა დო რესურსეფი ინტერნეტის

კატეგორია:ამერიკალეფი
კატეგორია:ამერიკალი პედიატრეფი
კატეგორია:ამერიკალი ვირუსოლოგეფი
კატეგორია:ნობელიშ პრემიაშ ლაურეატეფი
კატეგორია:ამერიკალი ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ფიზიოლოგიაშ დო მედიცინაშ დარგის
კატეგორია:დუნაბადი 1916
კატეგორია:ნაღურა 2003